Parc Canolog, Dinbych

Mae Parc Canolog, Dinbych yn stadiwm bêl-droed yn Ninbych, Cymru. Fe'i hagorwyd ym 1963 ac mae wedi bod yn gartref i Dref Dinbych ers hynny.

 Hanes 
Sefydlwyd Clwb Pêl-droed Tref Dinbych ym 1876 a threuliodd y clwb yr 89 mlynedd cyntaf yn chwarae ar wahanol gaeau o amgylch y dref. Adeiladodd y clwb faes pêl-droed pwrpasol ym 1963.Soccer "Red Letter Day" at Denbigh - Free Press & North Wales Times, 21 Rhagfyr 1963

Wedi'i agor yn swyddogol yn Rhagfyr 1963, daeth y Parc Canolog yn gartref parhaol i'r clwb pêl-droed o hynny ymlaen. Roedd y maes yn cynnwys pafiliwn newydd gydag ystafelloedd newid a rhwystrau o amgylch y cae. 

Ym Medi 2012 gosodwyd llifoleuadau am y tro cyntaf.

Ymestynwyd y teras dan do, gan ddyblu ei faint a gosod 470 o seddi yn y strwythur. Agorodd yr eisteddle newydd yn swyddogol yn Awst 2017.

Yn Awst 2021, ailosodwyd y cae er mwyn mynd i'r afael â phroblemau dŵr yn sefyll a diffyg draenio. Gwnaed nifer o welliannau i'r maes gyda'r nod o alluogi Tref Dinbych i ymuno â'r Cymru Premier, haen uchaf pêl-droed Cymru. Y gêm gyntaf wedi ailosod y cae oedd gêm ail rownd Cwpan Cymru ar 3 Medi yn erbyn Tref Caernarfon a ddarlledwyd yn fyw ar S4C.

Yn Hydref 2023 cyhoeddodd y clwb fod Central Park wedi'i ddewis fel un o bum maes a fyddai'n cynnal gemau Pencampwriaethau Ewrop Dan-19 UEFA 2026. O ganlyniad i hyn, dechreuodd y clwb ddatblygu cyfleuster, o oedd am gostio saith ffigur, a oedd yn golygu dymchwel yr ystafelloedd newid gwreiddiol a'u disodli â chyfleuster cymunedol deulawr. Cwblhawyd y  gwaith erbyn hydref 2025.

Adeiladwyd ystafelloedd newid newydd yn 2024. Roedd y rhai blaenorol wedi sefyll am dros 60 mlynedd ers i'r maes gael ei adeiladu yn 1963.

Roedd gwaith sylweddol yn 2025 yn cynnwys dau eisteddle newydd ar ochr bellaf y maes, teras y tu ôl i'r gôl pen Coleg Myddleton, gosod dyctiau ar draws y cae ar gyfer trydan i bweru gantri newydd, system VAR a dug outs newydd gyda lle ar gyfer 16 person. Gosodwyd rhwystrau newydd hefyd gan cynyddu capasiti'r maes i 2,300.https://newsfromwales.co.uk/major-redevelopment-nears-completion-at-denbigh-towns-central-park/ Ar gyfer tair gêm gyntaf tymor 2025–26, bu'n rhaid i Dref Dinbych chwarae ar feysydd eraill gan nad oedd y gwaith wedi'i gwblhau. Ar 5 Medi 2025 dychwelodd y clwb i'r Parc Canolog.

 Gemau nodedig 
Yn 2022 cyhoeddwyd y byddai rhai o gemau Twrnamaint Datblygu UEFA dan 16 ym mis Awst yn cael eu chwarae yno. 

Ym mis Ebrill 2023 cynhaliwyd dwy gêm tîm menywod dan-19 Cymru. 

Ym mis Tachwedd 2023, dewiswyd Central Park fel un o bum maes a fyddai'n cynnal gemau  cystadleuaeth y Darian Buddugoliaeth rhwng Cymru, yr Alban, Gweriniaeth Iwerddon a Gogledd Iwerddon. 

Yn 2024 cynhaliwyd rownd derfynol (y gogledd) Cwpan Cynghrair Ail Haen Cymru, rownd derfynol Cwpan Cookson, a chymal cyntaf gêm Cwpan Rhanbarthau UEFA rhwng Cymru North a Cymru South. 

Bydd Central Park yn un o bum maes a fydd yn cynnal gemauPencampwriaethau Ewrop Dan-19 UEFA 2026.  O ganlyniad, mae'r maes wedi derbyn buddsoddiad sylweddol gan Gymdeithas Bêl-droed Cymru . 

Y dorf fwyaf erioed oedd ar Ddydd San Steffan 2023 pan drechodd Tref Dinbych Dref Rhuthun yng ngêm darbi Dyffryn Clwyd o flaen torf o 1,145. 

 Cyfeiriadau 

Categori:Meysydd pêl-droed Cymru
Categori:Dinbych